### Beslutning

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 20. januar 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 13. januar 2021.

### Resumé

Frivilligcenter [adresse] fungerer som omdrejningspunkt for mange foreningers frivillige sociale arbejde. Sociale Forhold og Beskæftigelse har siden 2014 haft etårige samarbejdsaftaler med centeret, dels om driften af de lokaler og faciliter, som forvaltningen stiller til rådighed for foreningerne, dels om supplerende udviklingsopgaver.

Aftalerne har været etårige, da dette er tidsrammen for tilskud fra frivilligmidlerne (§ 18-midler), som finansierer aftalerne. Det har dog vist sig uhensigtsmæssigt at forhandle aftalen hvert år, dels giver det en økonomisk usikkerhed for Frivilligcenteret, dels er det ressourcekrævende for begge parter. På denne baggrund indstilles det, at Byrådet giver mulighed for, at rådmanden for Sociale Forhold og Beskæftigelse fremover kan indgå flerårige samarbejdsaftaler med Frivilligcenteret, samt at disse som hidtil finansieres af frivilligmidlerne.

### Indstilling

Det indstilles:

At 1) der gives kompetence til rådmanden for Sociale Forhold og Beskæftigelse til at anvende § 18-midler til samarbejdsaftaler med Frivilligcenter [adresse] med op til 3 års varighed.

### Sagens forløb

02-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-12-2020 Magistraten
 Fremsendes til [adresse] med bemærkning, at Magistraten i mødet den 7. december 2020 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 27. november 2020.
 16-12-2020 Aarhus Byråd
Fremsendes til [adresse] og Beskæftigelsesudvalget til behandling i henhold til beslutning i byrådets møde den 16. december 2020.
 13-01-2021 Social- og Beskæftigelsesudvalget

Dina Holst, Bo Berg, Dan Holm, Ebbe Frandsen og Herman Schmidt kunne tiltræde indstillingen i overensstemmelse med Magistratens anbefaling.

Ørni Kristoffersen og Ole Jacobsen tog forbehold for en drøftelse i deres respektive grupper.

 20-01-2021 [adresse]
Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 20. januar 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 13. januar 2021.